钦定古今图书集成/明伦汇编/闺媛典/第317卷 > 皇清五十 > 秦信妻吴氏〈妇王氏孙妇纪氏附〉
## 钦定古今图书集成/明伦汇编/闺媛典/第317卷 > 皇清五十 > 秦信妻吴氏〈妇王氏孙妇纪氏附〉

按《如皋县志》：“吴氏，秦信妻。年二十八，信死，遗孤应登在襁褓，吴恸哭几绝，既甦，稍自解免，翼其子成人。登性孝，吴病，刲股疗之。无何，登死，媳王氏年二十七，孙宽才十岁，王与姑共为鞠育。及长，娶纪氏，未三年，宽又丧，遗血嗣克隆，三寡相依。一门之内，冷若冰霜。隆稍长，读书为诸生。吴年八十一，王年七十二终，纪亦老寿。”